Hollywood in My Huis 'n 'intens persoonlike verhaal', sê regisseur | Netwerk24
6 vas ná hulle glo onwettig myn
Ses mans wat na bewering onwettig gemyn het, verskyn Maandag in die landdroshof in Evander, Mpumalanga, op aanklagte van die oortreding van die wet op minerale.
Paartjie op plaas buite Kirkwood beroof, aangerand
Die polisie in Kirkwood in die Oos-Kaap het 'n soektog begin na drie mans wat 'n paartjie in hul huis op 'n plaas beroof en aangerand het.
Die regter wat Christopher Panayiotou verlede jaar lewenslank tronk toe gestuur het vir die moord op sy vrou, Jayde, meen in Reeva Steenkamp se moord is die regte vonnis uiteindelik opgelê.
Die netbalspan van Sunshine Coast Lightning het met puik verdediging sy plek bespreek in die eindstryd van die Australiese Superliga.
Diamantliga-plesier: Lieflik, Luvo!
Die verspring-superster Luvo Manyonga het gister by die Diamantliga-reeks se 12de byeenkoms in Birmingham behoorlik spiere gebult toe hy meer as 'n liniaal-lengte verder as enige van sy teenstanders gespring het.
Franco Smith is gereed om aan die volgende hoofstuk van Cheetah-rugby te begin skryf.
KYK: Hofsaak kom oor Elon Musk se twiet
'n Groepsgeding is Vrydag aanhangig gemaak teen Elon Musk, uitvoerende hoof van Tesla, oor 'n omstrede twiet.
Handelsoorlog 'sal VSA die seerste maak'
'n Eskalerende handelsoorlog gaan die Amerikaanse ekonomie baie harder slaan as die res van die wêreld, reken 'n kenner.
Tientalle fabriekswerkers wat danksy 'n hofuitspraak oor arbeidsmakelaars vas aangestel is teen dubbel hul salarisse het net dae later gehoor aflegging staar hulle nou in die gesig.
Die ANC se tower-oplossing vir die land se grondprobleem spel 'n fiasko, skryf Pieter Mulder.
Maar Suid-Afrikaanse boere is nie onbesproke in hul hantering van dié debat nie, skryf Theo de Jager.
Ons betaal nou vir Zuma-keuse
Daar is net een manier om oudpres. Jacob Zuma se belofte van gratis universiteitsopleiding te finansier en dit is nóg 'n verhoging in BTW, skryf Jannie Rossouw.
Die Suid-Afrikaanse fliek Treurgrond, wat fokus op plaasmoorde in Suid-Afrika, het twee pryse losgeslaan op die International Filmmaker Festival of World Cinema in Amsterdam.
Totdat die leeus hul eie geskiedskrywer het, sal verhale oor die jag altyd die jagter verheerlik (Afrika-spreekwoord). Hoe lees mens dus op 'n verantwoordelike wyse hierdie boek met weinig empiriese bewyse, waarin die magsverhoudings tussen eertydse maghebbers en magteloses uitspeel, wonder Herman Wasserman.
Duistere lyn wat goed en kwaad skei
'Die daggaboer' is 'n opwindende, soms onpeilbare nuwe simbaalgeskal in die Afrikaanse letterkunde, skryf Jean Meiring.
Takel só 'n werkboelie
Jy is mal oor jou werk, maar hoe gemaakso wat doen jy as 'n kollega jou kantoorlewe versuur? Terésa Coetzee vind uit.
Wat 'n lekker affêre, man!
Alvin Bruinders en Gerhard Steyn het dit alles geproe en sê hierdie is die kitskos wat jy móét gaan eet.
Hollywood in My Huis 'n 'intens persoonlike verhaal', sê regisseur
13 Maart 2015 13:40
Christia Visser en Edwin van der Walt vertolk die hoofrolle in Hollywood in My Huis. Foto: Jesse Kramer
Die Afrikaanse romantiese komedie Hollywood in My Huis tref op 26 Junie die silwerdoek landwyd, maar die lokprent is reeds Vrydag uitgereik.
Die rolprent vertel die storie van 'n doodgewone matriekmeisie, Jana van Tonder (Christia Visser), en haar ouers, Beatrice en Tos van Tonder (Nicola Hanekom en Louw Venter), asook haar beste vriend, Frikkie (Edwin van der Walt), wat saam met sy ouma aan die verkeerde kant van die spoorlyn woon.
Jana se pa is werkloos en haar ma bedryf 'n skoonheidsalon in 'n karavaan in die voortuin. Die volwassenes se drome is verpletter, tog styg Jana se drome ver bo haar beskeie omstandighede uit.
Dit is 2004 en haar matriekafskeid is om die draai. Wanneer sy op televisie sien hoe Charlize Theron die Oscar wen, besluit sy daar en dan om haar matriekafskeid in haar eie Hollywood-glansgeleentheid te omskep, kompleet met 'n rooitapyt.
Dit is 'n besluit wat haar voor moeilike keuses te staan bring en dwing om met die werklikheid van die lewe kennis te maak. Sy is heimlik verlief op Brandon (Viljé Martiz) – die skool se hartebreker en tenniskampioen – en is vasbeslote om hom te vra om saam met haar matriekafskeid toe te gaan, selfs al het hy pas met die skool se gewildste meisie, Angelique (Leandie du Randt), uitgemaak.
Jana ontsien geen moeite nie en kom in die proses nie eens agter dat Frikkie sy ware gevoelens vir haar probeer wys nie.
Dit het nege jaar geduur voor die regisseur, Corne van Rooyen, sy kortprent Hollywood in My Huis, wat hy as student aan die rolprentskool Afda gemaak het, in 'n vollengtefliek kon omskep.
Die inspirasie vir die rolprent oor 'n jong tienermeisie wat groot drome koester en besef sy moet net dapper genoeg wees om haarself te wees, put van Rooyen uit sy eie kinderjare in Silverton, Pretoria.
Hy sê baie van die gegewe en die karakters is op daardie jare geskoei. Aspekte van sy familie en vriende is te vind in Hollywood in My Huis.
"Dit is eintlik 'n hoogs persoonlike verhaal," erken hy.
Dit het bykans twee en 'n half jaar geduur om die regte akteurs vir die hoofrolle te vind. Oor Christia Visser, wat ook tans in Ballade vir 'n Enkeling as Lena Aucamp jr. te sien is, sê Van Rooyen: "Ek het geweet ek gaan nie maklik 'n beter Jana as sy kry nie. Sy werk vanuit haar onderbewuste, sy gee nie voor nie. Daar is 'n eerlikheid en varsheid aan haar vertolking."
Dit het net so lank geneem om die ongekunstelde Frikkie te vind. Van Rooyen het by universiteite, skole, agentskappe en selfs op Facebook na die gepaste kandidaat gesoek. Toe sien hy vir Edwin van der Walt (ook nou in Ballade vir 'n Enkeling as Jacques Rynhard jr.) in 'n kortfliek raak.
Hy het tydens 'n oudisie hom teenoor Visser laat speel. "Elke oomblik daarin was hy eg, asof hy die rol sonder moeite speel," sê Van Rooyen.
Ander sterre wat in die rolprent te sien is, is Elana Afrika-Bredenkamp, Lida Botha en Marga van Rooy.
Die rolprent is hoofsaaklik in die voorstad Vasco in Kaapstad en by die Hoërskool Brackenfell geskiet. Tonele is ook by Fisantekraal en Observatory verfilm.